Tor (forskningsstasjon)

Tor er en norsk ornitologisk feltstasjon i Antarktis, beliggende ca. 1625 moh. ved nunataken Svarthamaren i Dronning Maud Land. Den ble etablert i sesongen 1992/93 og består av en isolert container på 3x8 meter som fungerer som oppholdsrom og arbeidsrom. Stasjonen benyttes kun om sommeren, og overnatting foregår i telt. Norges helårsbemannede stasjon i Antarktis, Troll, ligger ca. 100 km vest for Tor. Begge stasjonene drives av Norsk Polarinstitutt.

Forskningen ved stasjonen er knyttet til fuglelivet ved Svarthamaren, som huser Antarktis' største innlandskoloni av sjøfugl og verdens største bestand av antarktispetrell (Thalassoica antarctica) med nærmere 250 000 hekkende par.

 Kilder 

 Eksterne lenker 
 Norsk forskning i Antarktis. Norsk Polarinstitutt

Kategori:Forskningsstasjoner i Antarktis
Kategori:Dronning Maud Land
Kategori:Norsk forskning
Kategori:Etableringer i 1993
Kategori:Artikler i Antarktis-prosjektet
Kategori:Mühlig-Hofmannfjella